Taiwanaenidea

Taiwanaenidea er en slekt av biller som tilhører familiegruppen bladbiller (Chrysomelidae). Det er kjent 4 arter.

Utseende 
Middelsstore, spinkle, mørke bladbiller, beina og noen ganger også hode og pronotum er rødlige. Antennene er tynne, vanligvis litt lengre enn kroppen. Hodet er forholdsvis stort og bredt (bredere enn pronotum), med utstående fasettøyne. Pronotum er firkantet, gjerne lengre enn bredt, mye smalere enn dekkvingene, som er jevnbrede eller litt utvidete bakover med tydelige lengdefurer. Beina er forholdsvis lange og slanke.

Levevis 
Både larvene og de voksne (imago) er planteetere, på busker og trær i bjørkefamilien (særlig oreslekten), bøkefamilien og laurbærfamilien. Artene forekommer i fjellområder.

Utbredelse 
Slekten er utbredt på Taiwan.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien trådbladbiller, Galerucinae Latreille, 1802
 stammen Luperini Gistel, 1856
 slekten Taiwanaenidea Kimoto, 1984
 Taiwanaenidea cheni Lee & Beenen, 2015
 Taiwanaenidea collaris Kimoto, 1984
 Taiwanaenidea jungchangi Lee & Beenen, 2015
 Taiwanaenidea strigosa Kimoto, 1984

Referanser

Eksterne lenker 
 

Bladbiller
Biller formelt beskrevet i 1984
Taiwans insekter